
PARLAMENTUL ROMÂNIEI

Camera Deputaţilor

	


	Comisia juridică, de disciplină şi imunităţi
Bucureşti, 11.06.2014

Nr. 4c-11/1272/2013
	Comisia pentru agricultură, silvicultură, industrie alimentară şi servicii specifice 
Bucureşti, 11.06.2014

Nr. 4c-4/298/2014


RAPORT COMUN

asupra proiectului de Lege privind unele măsuri de reglementare a transportului rutier de produse agricole pe drumurile publice 
(PL.x 450/2013)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond, cu proiectul de Lege privind unele măsuri de reglementare a transportului rutier de produse agricole pe drumurile publice, transmis cu adresa nr.PL. x 450 din 11 noiembrie 2013 şi înregistrat cu nr. 4c-4/499 din 11 noiembrie 2013, respectiv nr. 4c-11/1272 din 11 noiembrie 2013 la Comisia juridică.

Proiectul de lege a fost adoptat de Senat, în şedinţa din 5 noiembrie 2013, cu respectarea prevederilor articolului 76 alineatul (2) din Constituţia României, republicată. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare stabilirea unor măsuri specifice de reglementare a transportului rutier de produse agricole vegetale pe drumurile publice.  

Consiliul Legislativ, prin avizul cu nr. 476 din 31 mai 2013, a avizat favorabil iniţiativa legislativă, cu observaţii şi propuneri.

Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 8 aprilie 2014. La lucrări au fost prezenţi 36 de deputaţi, din totalul de 39 membri ai Comisiei.

Membrii Comisiei juridice, de disciplină şi imunităţi au examinat proiectul de lege în şedinţa din 11 iunie 2014. La lucrări au fost prezenţi 26 de deputaţi, din totalul de 27 membri ai Comisiei.

La dezbaterea proiectului a participat, în cadrul celor două comisii sesizate în fond, în calitate de invitat, conform prevederilor art.54 şi 55 din Regulamentul Camerei Deputaţilor, republicat, cu modificările şi completările ulterioare, domnul Nagy Peter Tamas, secretar de stat în cadrul Ministerului Agriculturii şi Dezvoltării Rurale. 
În urma examinării proiectului de lege şi a opiniilor exprimate de către membrii comisiilor, s-a hotărât, cu unanimitate de voturi, să se supună plenului Camerei Deputaţilor adoptarea proiectului de Lege privind unele măsuri de reglementare a transportului rutier de produse agricole pe drumurile publice, cu amendamentele admise prevăzute în anexa la  prezentul raport. 

Prin conţinutul său normativ, proiectul de lege se încadrează în categoria legilor ordinare, potrivit art. 73 din Constituţia României, republicată. 

PREŞEDINTE, 






                     PREŞEDINTE, 




 Liviu – Bogdan CIUCĂ




  


        Nini SĂPUNARU




         SECRETAR, 






     SECRETAR,      
       

                    
         Theodor-Cătălin NICOLESCU




  Costel ŞOPTICĂ

Consilier,  Iuliana Fuiorea 
 









Consilier, Anton Păştinaru


Anexă 
AMENDAMENTE   ADMISE
În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

privind unele măsuri de reglementare a transportului rutier de produse agricole pe drumurile publice 
	LEGE

privind transportul rutier de produse agricole vegetale pe drumurile publice

Autor: Comisia pentru agricultură şi Comisia juridică
	Pentru rigoare normativă.

	2. 
	Art.1. – În scopul desfăşurării în bune condiţii a activităţilor de recoltare a produselor agricole vegetale şi transportul acestora din câmp în spaţii destinate depozitării şi/sau procesării, pentru asigurarea securităţii alimentare naţionale, se instituie măsuri specifice de reglementare a transportului rutier al producţiei agricole vegetale pe drumurile publice. 

	Nemodificat 
	

	3. 
	Art.2. – În sensul prezentei legi, termenii şi expresiile de mai jos au următoarele semnificaţii:

	    Art.2. – Nemodificat 
 
	

	4. 
	a) vehicul – orice autovehicul rutier înmatriculat ori înregistrat sau orice ansamblu format dintr-un autovehicul şi semiremorcă ori remorcă tractată de acesta, cu masa totală maximă autorizată mai mare sau egală cu 12,0 t, utilizat pentru transportul pe drumurile publice al produselor agricole vegetale obţinute după recoltare;


	Se elimină
Autor: Comisia pentru agricultură şi Comisia juridică 

Deputat PSD – Toader Dima
	Pentru eliminarea legiferării paralele.

	5. 
	b) tichet de cântar – document eliberat, în urma cântăririi, de instalaţiile de cântărire a produselor agricole vegetale obţinute după recoltare, provenite din exploataţiile agricole şi/sau ale vehiculelor;

c) aviz de însoţire a mărfii – document care însoţeşte produse agricole vegetale în timpul transportului şi conţine informaţii privind locul de încărcare şi locul de descărcare a mărfii.
	Nemodificat

	

	6. 
	Art.3. – (1) Produsele agricole vegetale obţinute după recoltare, provenite din exploataţiile agricole, se transportă de la punctele de recoltare la spaţiile de depozitare proprii ale exploataţiilor agricole în cauză cu avizul de însoţire, fără ca vehiculele folosite în acest scop să deţină tichet de cântar. 
(2) Produsele agricole vegetale obţinute după recoltare de pe teritoriul exploataţiilor agricole se transportă direct de la punctele de recoltare la bazele de recepţie/depozitare ale unităţilor de procesare, fără tichetul de cântar, cu condiţia însoţirii vehiculului cu contractul încheiat între producătorul agricol şi procesatorul în cauză şi cu avizul de însoţire. 

(3) Produsele agricole vegetale obţinute după recoltare pe teritoriul exploataţiilor agricole se transportă de la punctele de recoltare la alte spaţii de depozitare decât cele proprii exploataţiei agricole sau la alte puncte de descărcare în vederea comercializării, în limita unei distanţe de maximum 70 km de la locul de încărcare, cu avizul de însoţire, fără ca vehiculele să deţină tichetul de cântar. 
	Art.3. – (1) Produsele agricole vegetale obţinute după recoltare, provenite din exploataţiile agricole, se transportă de la punctele de recoltare la spaţiile de depozitare proprii ale exploataţiilor agricole în cauză cu avizul de însoţire a mărfii, fără ca vehiculele folosite în acest scop să deţină tichet de cântar. 

     (2) Produsele agricole vegetale obţinute după recoltare de pe teritoriul exploataţiilor agricole se transportă direct de la punctele de recoltare la bazele de recepţie/depozitare ale unităţilor de procesare, fără tichetul de cântar, cu condiţia însoţirii vehiculului cu o copie a contractului încheiat între producătorul agricol şi procesatorul în cauză şi cu avizul de însoţire a mărfii. 

       (3) Produsele agricole vegetale obţinute după recoltare pe teritoriul exploataţiilor agricole se transportă de la punctele de recoltare la alte spaţii de depozitare decât cele proprii exploataţiei agricole sau la alte puncte de descărcare autorizate în vederea depozitării sau comercializării, în limita unei distanţe de maximum 70 km de la locul de încărcare, cu avizul de însoţire a mărfii, fără ca vehiculele să deţină tichetul de cântar.

Autor: Comisia pentru agricultură şi Comisia juridică 


	Pentru corectitudinea exprimării.
Pentru a putea implementa textul legii.

Pentru corectitudinea redactării. 



	7. 
	Art.4.  – Transportul produselor agricole vegetale obţinute după recoltare pe teritoriul exploataţiilor agricole, de la punctele de recoltare la alte spaţii de depozitare decât cele proprii exploataţiei agricole sau la alte puncte de descărcare în vederea comercializării, pe distanţe mai mari de 70 km de la locul de încărcare, va fi însoţit de documentele legale specifice transportului, de avizul de însoţire a mărfii şi, obligatoriu, de tichetul de cântar.  
	         Art.4.  – Transportul produselor agricole vegetale obţinute după recoltare pe teritoriul exploataţiilor agricole, de la punctele de recoltare la alte spaţii de depozitare decât cele proprii exploataţiei agricole sau la alte puncte de descărcare autorizate în vederea depozitării sau comercializării, pe distanţe mai mari de 70 km de la locul de încărcare, va fi însoţit de documentele legale specifice transportului, de avizul de însoţire a mărfii şi de tichetul de cântar.  
Autor: Comisia pentru agricultură şi Comisia juridică 


	Pentru vigoarea redactării. 

	8. 
	Art.5. – Constituie contravenţii şi se sancţionează cu amendă contravenţională următoarele fapte:
a) nerespectarea prevederilor art. 3 şi 4, cu amendă de la 10.000 lei la 50.000 lei, aplicată persoanelor fizice sau persoanelor juridice care deţin marfa în cauză pe parcursul transportului, precum şi suspendarea activităţii, pe o perioadă de o lună la 6 luni, în cazul persoanelor juridice, şi confiscarea produselor agricole vegetale supuse contravenţiei;

b) nerespectarea obligaţiei conducătorilor auto de a deţine, la bordul vehiculelor, pe perioada transportului, documentele legale specifice transportului, avizul de însoţire a mărfii, precum şi tichetul de cântar, după caz, cu amendă de la 1000 lei la 5000 lei, aplicată conducătorului auto. 
	Art.5. – Constituie contravenţii şi se sancţionează după cum urmează:

      a) – Nemodificată 
     b) nerespectarea obligaţiei conducătorilor auto de a deţine, la bordul vehiculelor, pe perioada transportului, documentele legale specifice transportului, avizul de însoţire a mărfii, precum şi tichetul de cântar, după caz, cu amendă de la 1.000 lei la 5.000 lei, aplicată conducătorului auto.       

 Autor: Comisia pentru agricultură şi Comisia juridică 


	Pentru corectitudinea redactării.  

	9. 
	Art. 6. – (1) Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/ 2002, cu modificările şi completările ulterioare.


	     Art.6. – Constatarea contravenţiilor şi aplicarea sancţiunilor prevăzute la art. 5 se fac de către persoanele împuternicite din cadrul instituţiilor cu atribuţii privind regimul transporturilor rutiere pe drumurile publice din România.

Autor: Comisia pentru agricultură şi Comisia juridică 


	Text preluat de la art. 7.

	10. 
	(2) Prin derogare de la prevederile art. 32 alin . (3) din Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare, plângerea contravenţională nu suspendă executarea sancţiunilor contravenţionale complementare.
	    Se elimină. 

Autor: Comisia pentru agricultură şi Comisia juridică 


	

	11. 
	Art. 7. – Constatarea contravenţiilor şi aplicarea sancţiunilor prevăzute la art. 6 se fac de către persoanele împuternicite din cadrul instituţiilor cu atribuţii privind regimul transporturilor rutiere pe drumurile publice din România. 
	    Art. 7.  -  Contravenţiilor prevăzute la art. 5 le sunt aplicabile dispoziţiile Ordonanţei Guvernului nr. 2/2001  privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.
Autor: Comisia pentru agricultură şi Comisia juridică 
	Pentru a asigura uniformitate în reglementarea din domeniul contravenţiilor.  
Text preluat la art. 6. 

	12. 
	Art. 8. – Pe data intrării în vigoare a prezentei legi, sintagma „exploatări agricole sau depozite de produse agricole” a literei d) a articolului 1 din Hotărârea Guvernului nr. 1373/2008 privind reglementarea furnizării şi transportului rutier de bunuri divizibile pe drumurile publice din România, publicată în Monitorul Oficial al României, Partea I, nr. 749 din 6 noiembrie 2008, cu modificările şi completările ulterioare, se abrogă
	Art. 8. – La data intrării în vigoare a prezentei legi, la litera d) a articolului 1 din Hotărârea Guvernului nr. 1.373/2008 privind reglementarea furnizării şi transportului rutier de bunuri divizibile pe drumurile publice din România, publicată în Monitorul Oficial al României, Partea I, nr. 749 din 6 noiembrie 2008, cu modificările şi completările ulterioare, liniuţa a 5-a se abrogă.

Autor: Comisia pentru agricultură şi Comisia juridică 


	Pentru respectarea normelor de tehnică legislativă.

